kardosdrur/scandi-wiki huggingface dataset:
Toni Turek

Anton "Toni" Turek (18. januar 1919 – 11. maj 1984) var en tysk fodboldspiller, der som målmand på det vesttyske landshold var med til at vinde guld ved VM i 1954 i Schweiz, efter den sensationelle 3-2 sejr i finalen over storfavoritterne fra Ungarn. Han spillede fem af tyskernes seks kampe under turneringen. I alt spillede han, mellem 1950 og 1954, 20 landskampe.

Turek var på klubplan tilknyttet blandt andet Eintracht Duisburg, SSV Ulm og Fortuna Düsseldorf.

Bibliografi 
 Werner Raupp: Toni Turek – „Fußballgott“. Eine Biographie. Arete Verlag, Hildesheim 2019 (1. durchgesehene Auflage), .

Referencer

Eksterne henvisninger 

 (DE) https://www.toni-turek.info/ (Privat arkiv for Dr. Werner Raupp, Hohenstein/Schwäb. Alb)

 Footballdatabase.eu spillerinfo

Fodboldspillere fra Tyskland
Deltagere ved verdensmesterskabet i fodbold 1954
Fodboldspillere fra SSV Ulm 1846
Fodboldspillere fra Eintracht Frankfurt
Fodboldspillere fra Fortuna Düsseldorf
Fodboldspillere fra Borussia Mönchengladbach
Verdensmestre i fodbold
Personer fra Duisburg
Fritz Laband

Fritz Laband (1. november 1925 – 3. januar 1982) var en tysk fodboldspiller, der som forsvarsspiller på det vesttyske landshold var med til at vinde guld ved VM i 1954 i Schweiz, efter den sensationelle 3-2 sejr i finalen over storfavoritterne fra Ungarn. Han spillede tre af tyskernes seks kampe under turneringen. I alt nåede han at spille fire landskampe.

Laband var på klubplan tilknyttet blandt andet Hamburger SV og Werder Bremen.

Referencer

Eksterne henvisninger 
 Footballdatabase.eu spillerinfo 

Fodboldspillere fra Tyskland
Deltagere ved verdensmesterskabet i fodbold 1954
Fodboldspillere fra Hamburger SV
Fodboldspillere fra Werder Bremen
Verdensmestre i fodbold
Personer fra Zabrze
Kasper Anthoni

Kasper Anthoni (født 1979 i Aalborg) er en dansk digter og billedkunstner. Han er uddannet i 2007 som cand.mag. i dansk fra Aalborg Universitet.

Anthoni debuterede i 2010 med digtsamlingen #digte, der som forfatterskabets øvrige samlinger består af forholdsvis korte digte, der alle kredser om emnerne kærlighed, savn, tab og jalousi. Sproget er billedmættet og ofte med by/natur som rum for det enkelte digt.

Som billedkunstner har Kasper Anthoni bl.a. bidraget med plakaten for Aalborgs første lyrikfestival 9000 Ord .

Han modtog i foråret 2012 Aalborg Kulturpris, Kulturel højdespringer.

Udgivelser 

 #digte, digte 2010
 shutter, 20 digte / fotos af Jonas Bang 2010
 du siger delfiner er søde, digte 2010
 Også når du kommer mig i møde, digte 2011
 Blomster under huden når du fryser, digte 2012
 Personlige bjerge, digte 2014

Eksterne kilder og henvisninger 

 Website

Digtere fra Danmark
Dansksprogede forfattere fra Danmark
Rebecca & Fiona

Rebecca & Fiona er en Pop-duo fra Sverige etableret i 2010.

Diskografi

Studiealbum

Singler 

Andre
 2010: "Luminary Ones"
 2011: "If She Was Away / Hard"
 2011: "Jane Doe"
 2011: "Turn It Down" (with Kaskade)
 2012: "Dance"
 2012: "Giliap"
 2013: "Union"
 2013: "Hot Shots"
 2014: "Candy Love"
 2014: "Holler"
 2016: "Drugstore Lovin'"
 2016: "Shotgun"
 2016: "Cold As X-mas"
 2017: "Pop Bitches"
 2017: "Pay Me Money"
 2018: "Need You"
 2018: "Fool's Gold"
 2018: "Different" (featuring Marcy Chin)
 2018: "Stupid"
 2019: "One More Night"
 2019: "Down For It" (with Moti)
 2019: "Can't Erase" (with Nause)
 2020: "Fet House Mode"

Featured singler 
 2010: "Låna Pengar" (Basutbudet featuring Rebecca & Fiona)
 2011: "Boy" (Adrian Lux featuring Rebecca & Fiona)
 2011: "Turn It Down" (Kaskade featuring Rebecca & Fiona)
 2019: "Apollo" (Wayfloe featuring Rebecca & Fiona)

EP'er 
 2016: "Party Hard"

Referencer

Eksterne henvisninger 
 
 

Musikgrupper fra Sverige
Foster Sylvers

Foster Emerson Sylvers, bedre kendt som Foster Sylvers (født 25. februar 1962) er en musiker fra USA. Foster Sylvers er tidligere medlem af The Sylvers.

Diskografi 

Musikere fra USA
E-Type

Bo Martin Erik Eriksson, bedre kendt som E-Type er en musiker fra Sverige.
Han slog igennem med sangen "Set the World on Fire" i 1994, der nåede nr. 1 på den svenske dance chart. Senere har han bl.a. haft succes med sangene "Angels Crying" og "Here I Go Again" begge fra 1998.

I 1995 modtog E-Type tre awards til Swedish Dance Music Awards for Bedste Sang, Bedste Artist og Bedste , I 1999 var E-Type nomineret til kategorien "Modern Dance" sammen med Dr. Bombay, Richi M og Black Moses i Svensk Grammy.

Diskografi 
 1994 Made in sweden
 1995 This is the way(remixes)
 1998 Last man standing
 2001 Euro IV ever
 2004 Loud pipes save lives
 2007 Eurotopia

Eksterne henvisninger 

 

Musikere fra Sverige
Duck Sauce

Duck Sauce er et samarbejde mellem DJ's Armand van Helden og A-Trak.

Eksterne henvisninger 

 ducksaucenyc.com , Officielt website
 

Musikgrupper fra USA
Emmanuel Jal

Emmanuel Jal (født 1980) er en rapper fra Sudan. Han har også været børnesoldat og politisk aktivist.

Diskografi 
 2004 - Gua - Independent
 2005 - Help!: A Day in the Life - War Child
 2005 - The Rough Guide to the Music of Sudan - World Music Network
 2005 - Ceasefire - Riverboat
 2006 - Live 8 at Eden: Africa Calling - Emd Int'l
 2007 - Instant Karma: The Amnesty International Campaign To Save Darfur - Amnesty International USA og Art for Amnesty
 2008 - Warchild - Sonic
 2010 - Sudan Votes Music Hopes - MICT
 2010 - Emmanuel Jal's 4th Studio Album
 2010 - Sudan Votes Music Hopes REMIXED "kuar" remix af Henrik Schwarz og Olof Dreijer (The Knife)
 2012 - See Me Mama - Gatwitch Records

Musikere fra Sudan
Badly Drawn Boy

Damon Gough, bedre kendt som Badly Drawn Boy (født 2. oktober 1969 i Dunstable, Bedfordshire) er en  britisk indie pop-/rocksinger-songwriter.

Diskografi 
 Ep3 (1998)
 The hour of bewilderbeast (2000)
 Have you fed the fish (2002)
 About a boy(film)soundtrack (2002)
 One plus one is one (2004)
 Born in the U.K. (2006)

Singer-songwritere fra Storbritannien
Keukenhof

Keukenhof (kan oversættes til "Køkkenhave") er en blomsterpark beliggende nær Lisse, Nederlandene.

Keukenhof er verdens største blomsterpark, der i henhold til parkens egen hjemmeside rummer omkring 7.000.000 blomsterløg, der hvert år plantes i den store park. Arealmæssigt dækker området 32 hektar.

Beliggenhed 
Keukenhof ligger i Sydholland ved en lille by ved navn Lisse, syd for Haarlem og sydvest for Amsterdam. Egnen er i øvrigt kendt for den store produktion af tulipanløg og andre blomsterløg.

Besøgsmuligheder 
Keukenhof er normalt åbent for publikum fra slutningen af marts til midt i maj. Det bedste tidspunkt for at se de mange tulipaner er omkring midten af april, selvfølgelig afhængigt af vejret.

Mange busrejseselskaber, heriblandt også danske, arrangerer ture til parken. Kommer man i bil er der gode parkeringsmuligheder på stedet, der i det hele taget tydeligt er baseret på rigtig mange gæster om dagen i den relativt korte sæson.

Historie 
Keukenhof er anlagt på et jagtareal fra det 15. århundrede. Der lå oprindeligt et slot på stedet, hvor grevinden brugte stedet som urtehave, deraf navnet. Siden har skiftende ejere haft jorden i besiddelse.

Haven blev etableret i 1949 på initiativ af den daværende borgmester i Lisse. Hans ide var at lave en blomsterudstilling eller nærmere en messe, hvor avlere fra såvel Holland som resten af Europa kunne vise deres varer. Hensigten var naturligvis at fremme eksporten af blomster og blomsterløg.

Keukenhof har været verdens største blomsterpark i over 50 år.

Billedgalleri

Links 
 Keukenhofs hjemmeside

Henvisninger 

Parker
Bygninger, konstruktioner og anlæg i Nederlandene
Terence Fixmer

Terence Fixmer er en fransk techno-producer (født 1972 i Lille). Han optrådte første gang under aliaset Cyborg i Belgien i 1993. Desuden har han, i 1998, stiftet pladeselskabet Planete Rouge Records

Diskografi 
 2001: Muscle Machine (Gigolo Records)
 2006: Silence Control (Gigolo Records)
 2009: Fiction Fiction (From Jupiter Recordings)
 2010: Comedy Of Menace (Electric Deluxe)
 2015: Depth Charged (CLR)
 2018: Through the Cortex (Ostgut Ton)

Eksterne henvisninger 

Musikere fra Frankrig
Silver Broom 1975

Air Canada Silver Broom 1975 var det 17. VM i curling for mænd. Turneringen blev arrangeret af International Curling Federation og afviklet i arenaen Perth Ice Rink i Perth, Skotland i perioden 17. – 23. marts 1975 med deltagelse af ti hold. Perth var VM-værtsby for sjette gang.

Mesterskabet blev for første gang vundet af Schweiz, som besejrede de forsvarende mestre fra USA med 7-3 i finalen. Tredjepladsen gik til Canada, som tabte 5-6 til Schweiz i semifinalen, og som var bedre placeret i grundspillet end den anden tabende semifinalist, Sverige. Schweiz' vinderhold kom fra Crystal Curling Club i Zürich og bestod af Otto Danieli, Roland Schneider, Rolf Gautschi og Ueli Mülli.

Danmark blev repræsenteret af et hold fra Hvidovre Curling Club bestående af John Kjærulff, Leif Gottske, Kenneth Poulsen og Peter Haase. Holdet endte på niendepladsen efter én sejr og otte nederlag.

Resultater 

De ti deltagende hold spillede en enkeltturnering alle-mod-alle. De fire bedste hold gik videre til semifinalerne, hvor de spillede om to pladser i finalen. Tjedjepladsen gik til den af de tabende semifinalister, der endte bedst placeret i grundspillet.

Grundspil

Slutspil

Samlet rangering

Kilder / eksterne henvisninger 
 http://results.worldcurling.org/Championship.aspx?id=25 

1975
Sport i 1975
Perth (Skotland)
Curling i Storbritannien
Reichskonkordat

Reichskonkordat et konkordat mellem pavestolen og Tyskland. Det blev undertegnet 20. juli 1933 af kardinal Eugenio Pacelli (senere Pius XII 1939) på pavens vegne og af Franz von Papen på rigspræsident Paul von Hindenburgs vegne. Det gælder endnu.

Hitler havde i slutningen af marts 1933 fået vedtaget en Ermächtigungsgesetz, en "bemyndigelseslov" og havde i praksis fået diktatoriske beføjelser. En statslig kirkepolitik i Nazi-Tyskland skulle indbefatte de to store kirker, den katolske og den evangeliske. Med rigskonkordatet med den katolske kirke skulle kirkens retsstilling sikres i Tyskland, og da
det katolske midterparti Zentrum opløste sig selv 5. juli 1933, var det sidste af de ikke-nazistiske partier forsvundet efter forbud fra Hitler og NSDAP.

Da naziregimet brød konkordatet, protesterede kirken. Protesterne kulminerede 1937 i encyklikaen Mit brennender Sorge ("Med brændende bekymring") af pave Pius XI.

Litteratur 
 Jens Holger Schjørring: Kristendom og socialt engagement : V. Ammundsen og hans samtid, Berlingske Forlag, 1980 –  side 190ff om den tyske "kirkekamp"

Eksterne henvisninger 
 "Konkordat zwischen dem Heiligen Stuhl und dem Deutschen Reich"  
 "Concordat with the German Reich" (1933), Catholic Library 
 Mit brennender Sorge  Pave Pius XI's encyklika 1937 – samme 

Traktater
Romerskkatolske kirke
1933
Kirken i Nazi-Tyskland
Karl Schmidt-Rottluff

Karl Schmidt-Rottluff (født 1. december 1884, død 10. august 1976) var en tysk maler, (ekspressionist og grafiker).

Karl Schmidt-Rottluff var medstifter af den tyske malergruppe Die Brücke eller på dansk broen.

Stiftere af Die Brücke 
Gruppen blev stiftet i 1905 af:
 Erich Heckel, 
 Fritz Bleyl, 
 Ernst Ludwig Kirchner 
 Karl Schmidt-Rottluff. 

Gruppen koncentrerede sig hovedsageligt om den ekspressionistiske malerkunst. 

Karl Schmidt-Rottluff døde 1976 efter at have været plaget af sygdom i mange år.

Kunstnere fra Tyskland
Lydabsorption

Lydabsorption beskriver, at lyd i et lokale i en eller anden grad vil absorberes af overfladerne i rummet, så den lyd, der kastes tilbage
fra en overflade, er reduceret i forhold til den lyd, der rammer overfladen.

Et lokales akustik kan beskrives ved rummets efterklangstid – altså hvor længe en lyd er om at dø ud i lokalet. Kort efterklangstid gør det nemmere at høre, hvad der bliver sagt. Lang efterklangstid kan nedbringes ved at bruge materialer, som er gode til at absorbere lyd. Denne egenskab kan beskrives ved hjælp af en absorptionskoefficient.

Hårde og stive materialer med en glat overflade har oftest en lav absorptionskoefficient, mens materialer med en blød, ujævn eller porøs overflade som eksempelvis gips eller træbeton typisk har en høj absorptionskoefficient.

Jo større andel af rummets samlede overflade, der absorberer lyden, desto mindre efterklang vil rummet have. Derfor er det vigtigt at vælge et materiale med en høj absorptionskoefficient til store flader. På den måde kan man regulere og forkorte efterklangstiden, så der opstår et godt lydklima med et klart og tydeligt lydbillede.

Ofte er loftet den flade i et rum, hvor det er lettest at opsætte en akustikregulerende beklædning, eksempelvis i form af akustikplader af træbeton. .

Referencer

Eksterne henvisninger 
 Om lydabsorption
 Lydabsorption på troldtekt.dk

Akustik
Hjortehuset

Hjortehuset lå i Blåbjerg Klitplantage.
Der var under 2. verdenskrig en baraklejr i området. En lille lejr bestående af 3-4 barakker til indkvartering
af infanterister der havde ansvar for sikring af kysten ved Houstrup Strand.
Lige før kapitulationen aftalte den menige tyske soldat Zühler (navn usikkert) med sine menige kammerater, at de skulle gøre mytteri.
Det gik ikke som forventet, kammeraterne svigtede.
Zühler blev skudt, og begravet i Blåbjerg Klitplantage. Det oprindelige gravsted ved lejren er markeret med en lille indhegning.
I 1987 blev hans jordiske rester flyttet til Flygtningekirkegården (Oksbøl).

Se også 

 Soldatergraven ved Hjortehuset

Lokaliteter i Danmark i 2. verdenskrig
Todo el poder

Todo el poder er en mexicansk krimifilm som handler om en dokumentarfilmproducent, Gabriel (Demian Bichir) som ofte bliver udsat for røveri i Mexico City. Efter at han ikke bliver taget seriøs af politiet, bestemmer han sig for at undersøge hvem som står bag kriminaliteten. Sofía (Cecilia Suárez), en arbejdsløs skuespilleraspirant, hjælper Gabriel med at bekæmpe et kompliceret korruptionsnetværk som har specialiseret sig i røverier.

Eksterne henvisninger 
 

Film fra 1999
Spansksprogede film
Kriminalfilm fra Mexico
Slaget ved San Sebastian

Slaget ved San Sebastian (, , ) er en spaghettiwestern fra 1968 instrueret af Henri Verneuil. Filmen er en produktion mellem Frankrig, Italien og Mexico. I hovedrollerne finder vi Anthony Quinn, Anjanette Comer og Charles Bronson.

Handling 
Handlingen i denne westernfilm foregår i Mexico i 1746. Oprøren Leon Alastray bliver såret, og reddes af politiet sammen med en præst (Jaffe). Sammen søger de tilflugt i den øde landsby San Sebastian som jævnligt terroriseres af indianere ledet af den halvt indianske Teclo (Bronson). 

Præsten bliver dræbt og Alastray erstatter ham. Alastray bliver gradvist besat af ønsket om at redde landsbyens folk, og knuse indianernes angreb. Men Alastray bliver jaget af det spanske hersker i Mexico.

Roller 
 Anthony Quinn : Leon Alastray
 Charles Bronson : Teclo
 Anjanette Comer: Kinita
 Jaime Fernandez : Lance d'or
 Sam Jaffe : Fader Joseph
 Silvia Pinal: Félicia
 Fernand Gravey : Guvernøren
 Pedro Armendariz Jr. : Lucas
 Ivan Desny : Oberst Calleja
 Rosa Furman : Agueda

Eksterne henvisninger 
 

Westernfilm fra Mexico
Film fra 1968
Westernfilm fra Italien
Westernfilm fra Frankrig
Charles Chamberland

Charles Chamberland (12. marts 1851 – 2. Maj 1908) var en fransk mikrobiolog fra Chilly-le-Vignoble i departementet Jura i Frankrig, som arbejdede tæt sammen med Louis Pasteur.

I 1884 udviklede han en speciel type filter, som i dag går under navnet Chamberland filteret eller Chamberland-Pasteur filteret. Det består af en uglaseret porcelænssøjle, som har porer, der er mindre end bakterier, hvilket gjorde det muligt at filtrere en væskeblanding med bakterier, hvorved disse blev udskilt.
Chamberland blev krediteret for udviklingen af en autoklave i 1879.

I samarbejdet med Pasteur udviklede han tilfældigt en vaccine mod fugle-kolera. Nævnte vaccine blev udviklet og parat til brug. Chamberland blev af Pasteur pålagt at vaccinere nogle kyllinger, som var inficeret med fugle-kolera, men glemte det og tog på ferie. Den åbne skål med vaccine stod fremme, men Chamberlan tog en chance og udførte vaccination af kyllingerne ved tilbagekomsten med indholdet af skålen. Kyllingerne kom sig over sygdommen.

Det viste sig, at vaccination med frisk vaccine var virkningsløs .

Eksterne henvisninger og kilder 
 Charles Edouard Chamberland og Louis Pasteur

Fodnoter

Eksterne henvisninger 

Læger fra Frankrig
Mikrobiologer
Johannes Lauridsen (atlet)

Johannes Lauridsen (25. december 1930 i Frederikshavn – 25. oktober 2006) tidligere dansk langdistanceløber. Han løb for AIK Vejgård.

Lauridsen deltog i OL i Rom 1960, med en 41. plads i maratonløbet på tiden 2,32,32. Tiden i Rom blev karrierens bedste.

Lauridsen vandt Kongepokalen 1956.

Danske mesterskaber 

  1958 10.000 meter 31,23,2
  1957 10.000 meter 31,01,6
  1956 Maraton 2,36,44
  1956 8km cross 23,25
  1956 5.000 meter 14,47,9
  1956 10.000 meter 30,54,6

Eksterne henvisninger 
 DAF i tal -Johannes Lauridsen
 Johannes Lauridsen Biography and Statistics – Olympics at Sports-Reference.com 

Langdistanceløbere fra Danmark
Atleter fra AIK Vejgård
Danske OL-deltagere i atletik
Personer fra Frederikshavn
Maratonløbere fra Danmark
Tennis for Two

Tennis for Two er et tennisspil udviklet af William Higinbotham i 1958 på en analog datamaskine. Spillet vises på et oscilloskop. Det bliver regnet for at være et af de første dataspil som blev udviklet.

Referencer 

Computerspil fra 1958
Snake (computerspil)

Snake (også kaldt slange eller orm) er et computerspil hvor man skal styre en slange horisontalt og vertikalt indenfor et afgrænset område. Maden den spiser gør at slangen vokser, og man får flere point. Udfordringen er at undgå at kollidere med sin egen hale og eventuelle vægge eller forhindringer. Når slangen vokser bliver det vanskeligere at manøvrer den rundt om sig selv og forhindringerne, og til slut bliver det umuligt. Den som klarer det på længst tid vinder.

Spillet er udgivet i utallige versioner siden hjemmecomputerne blev almindelige i 1970-tallet. Det regnes for et klassisk computerspil i al sin enkelhed. Achtung, die Kurve! er et spil som ligner Snake. Snake (eller Orm) var også et af de første spil som blev udviklet til mobiltelefoner.

Et af de første danskudviklede snakespil blev udviklet i 1988 af Steen Jensen. Han kaldte det for "Ormespil". Du kan finde en klon af det originale spil på ormespil.dk. Steen Jensens originale spil kan du downloade på http://www.dosspil.slehm.dk/ 

Computerspil fra 1978
Rojo amanecer

Rojo amanecer er en mexicansk film af Jorge Fons. Filmen blev udgivet i 1989 og den handler om Tlatelolcomassakren den 2. oktober 1968 ved Plaza de las Tres Culturas ved Tlatelolco i Mexico by.

Eksterne henvisninger 
 

Film fra Mexico
Film fra 1989
Film baseret på virkelige begivenheder
La misma Luna

La misma Luna er en mexicansk film fra 2008 som handler om livet for en mexicanske immigranter uden opholdstilladelse som opholder sig i USA. Filmen ser på en lille dreng der krydser grænsen for at være sammen med sin mor.

Eksterne henvisninger 
 

Dramafilm fra USA
Dramafilm fra Mexico
Film fra 2008
Lars-Erik Andersen

Lars-Erik Andersen (født 17. september 1976) er en dansk statsborger, men som har boet det meste af sit liv i Norge. Han blev 10. marts 2006 dømt i Stavanger tingrett til 15 års fængsel for at deltage i NOKAS-røveriet. Dommen blev anket til Gulating lagmannsrett, som dømte Andersen til otte års fængsel. Denne dom blev igen anket til Høysterett, som dømte Andersen til ni års fængsel.

Under retsagen i tingretten nægtede Andersen enhver deltagelse i røverriet. Men den 31. marts 2006 fremkom oplysninger i medierne om at han i nye afhøringer havde indrømmet kuppet.

Kilder 

Personer fra Norge
Røveridømte
Yiruma

Yiruma er scenenavnet på Lee Ru-Ma (født 15. februar 1978) er en pianist og komponist som kommer fra Sydkorea.

Han har opnået popularitet i både Asien, Europa og Nordamerika.

Han er mest kendt for numrene "River Flows in You", "Kiss the Rain" og "May Be", der alle kommer fra hans mest populære album First Love, der blev udgivet i 2001.

Diskografi

Studio albums

Opsamlingsalbum og specialalbum

Soundtracks 

 Oasis and Yiruma (2002)
 Doggy Poo OST (2002)

Live albums 
 Yiruma: Live at HOAM Art Hall (2005)

EP'er

Singler

Referencer 

Musikere fra Sydkorea
Pianister
Komponister
Copenhagen Marathon

Copenhagen Marathon er et årligt maratonløb i København arrangeret af Sparta Atletik. Det har været afholdt siden 1980. Løbet finder sted i maj og har over 10.000 deltagere. Ruten er certificeret af DAF og IAAF/AIMS.

I 2019 var der 13.281 tilmeldte løbere, hvoraf 11.497 kom til start og 10.881 gennemførte løbet. Det var første gang nogensinde, at mere end 10.000 løbere gennemførte Copenhagen Marathon. I 2015 var der omkring 250.000 tilskuere i indre København for at se løbet. I 2020 var det forventet, at der ville være 12.000 løbere fra mere end 100 lande, men løbet der skulle have fundet sted 17. maj blev aflyst på grund af coronaviruspandemien. Løbet i 2021 blev også aflyst grundet pandemien. I 2022 blev løbet afholdt for første gang efter pandemien. Her deltog over 11.000 løbere.

Rekorder 
Løbsrekorden og den hurtigste maratontid for mænd nogensinde i Danmark blev i 2022 sat, da Birhane Tsegay fra Eritrea, satte en ny rekord på 2:08:23, over 1 minut hurtigere end den gamle rekord i 2019.

Løbsrekorden og den hurtigste maratontid for kvinder nogensinde i Danmark blev i 2023 sat, da Rodah Chepkorir Tanui fra Kenya, slog ny rekord på 2:23:14.

Vindere

Præmiepenge

Sponsorer 
Løbet har haft forskellige hovedsponsorer gennem tiden. I lang årrække var Nykredit hovedsponsor og hed "Nykredit CPH Marathon" indtil 2015. Fra 2016-2019 var Telenor hovedsponsor, hvilket resulterede i, at løbet i markedsføringsmateriale blev omtalt som "Telenor Copenhagen Marathon". Politiken er såkaldt "mediepartner".

Referencer

Eksterne henvisninger 

 Copenhagen Marathon 
 Association of Road Racing Statistician – Copenhagen Marathon

Maratonløb i Danmark
Etableret i 1980
Sport i København
Chifeng

Chifeng (kinesisk: 赤峰; pinyin: Chìfēng; mongolsk: ; transkription: Ulaγanqada) er en by på præfekturniveau i den autonome region Indre Mongoliet (Neimenggu) i det nordlige Kina. Præfekturet har et areal på 90,275 km², og en befolkning på 4.530.000 mennesker, med en tæthed på 50 indb/km² (2007). Det grænser til Xilin Gol mod nord og vest, Tongliao mod nordøst, og Chaoyang præfekturet i Liaoning og Chengde præfekturet i Hebei mod syd.

Administrative enheder 
Bypræfekturet Chifeng har jurisdiktion over 3 distrikter (区 qū), 2 amter (县 xiàn) og 7 bannere (旗 qí).

Trafik 
Kinas rigsvej 111 løber gennem området, på sin vej fra Beijing via Chifeng til Jiagedaqi i provinsen Heilongjiang.

Bypræfekturer i Indre Mongoliet
Vindeboder

Vindeboder er et historisk område omkring Hvidovre, sandsynligvis på Harrestrup åmundings vestside. I Roskildebispens Jordebog fra omkring 1376 nævnes "Windebothe" i Hvidovre, som hentyder til vendiske bosættelser, der opstod i kølvandet på venderkrigene (1135-1169), hvor angribere fra det baltiske folkeslag forsøgte at indtage Roskilde. Efter at venderne var slået tilbage, blev nogle af dem boende i mere fredelig hensigt, og nogle har givetvis ernæret sig ved handel, hvorfra "boder" i navnet stammer. Fra den tid stammer mange stednavne, som angiver vendiske bosættelser.

Vindeboder syd for det nuværende København har ligget et sted, man kunne sejle til. Den har været en af adskillige små eller større handelspladser på begge sider af Øresund. Fra Hvidovre har man dengang kunnet se den anselige Tårnby Kirke, der oprindelig hørte under biskoppen i Lund – et eksempel på den tids tætte kontakter på tværs af Øresund. Der kendes mange andre vindeboder (venderboder) fra andre steder i landet, hvor venderne har haft handelspladser.

Referencer

Litteratur 
 Bent Østergaard: Venderne i Hvidovre. Forstadsmuseet

Hvidovre